Кáнта Хамза́тович Ибраги́мов (1960 шеран 9 июль, Соьлжа-ГӀала, Нохч-ГӀалгӀайн АССР) — таханлера нохчийн йаздархо а, йукъараллин гӀуллакххо, Российн литературин а, исбаьхьаллин а Пачхьалкхан совгӀатан лауреат, Нохчийн Республикин йаздархой бертан председатель, Нохчийн Республикин Халкъан йаздархо, Нохчийн Республикин Ӏилманийн Академин академик, экономикин Ӏилманийн доктор, Российн йаздархойн бертан декъашхо.

Биографи
Канта Ибрагимов вина Хамзат Исмаилович Ибрагимован доьзаллехь. Цуьнан да вара химин Ӏилманийн доктор.

1982 шарахь цо чекхйаьккхира Нохч-ГӀалгӀайн пачхьалкхан университетан экономикин факультет. Цул тӀаьхьа цо Шелан кӀоштан «Джалка» совхозехь экономист болх бира. 1987 шарахь иза Москван К. А. Тимирязеван цӀарах йолу юртбахаман академин аспирантуре вахара. 1990 шарахь цо кандидатан диссертаци чекхйаьккхира. ТӀаккха иза хӀоттира «Севказнефтегаз» цӀе йолу Нохч-ГӀалгӀайн Ӏилманийн а, производствон а цхьанакхетаран директоран когаметтаниг. 1991 шарахь цо болх бира Нохч-ГӀалгӀайн АССР Министрийн Советан хьалхара даржан говзанча. 1992—1994 шерашкахь иза вара Соьлжа-ГӀалара «Ӏалам» цӀе йолу Ӏилманийн а, талламан а экологин центран директоран когаметтаниг.

Нохчичоьхь тӀом беллачул тӀаьхьа иза Москва дӀавахара. 1995 шарахь иза К. А. Тимирязеван царах йолу юртбахаман академин докторантуре деша вахара. 1996 шарахь цо хенал хьалха чекхйаьккхира докторан диссертаци «Организационно-экономические проблемы развития и повышения эффективности плодоводства в рыночных условиях». 1999 шарахь иза хӀоттавира Российн Федерацин налогийн Министерстван Департаментан куьйгалхон когаметтаниг. 2004 шарахь иза хилира Нохчийн Ӏилманийн Академин академик. 2012 шеран апрелехь иза хьалхатеттира Нобелин совгӀатан.

Ӏилманийн белхаш

Кхолларалла
Иза исбаьхьаллин книгаш йазйан волавелира 38 шо кхаьчча. Цуьнан хьалхара исбаьхьаллин произведени «ДӀабахна тӀемаш» арахийцира 1999 шарахь.

2002 шарахь иза хилира Нохчийн Республикин йаздархойн бертан декъашхо а, Российн Федерацин йаздархойн декъашхо а. 2009 шо дуьйна иза ву Нохчийн Республикин йаздархойн бертан куьйгалхо.

2010 шарахь иза хьалхатеттира литературин Нобелин совгӀатан лехамна «Берийн дуьне» роман бахьнехь. И роман йара 2005 шарахь арахецна.

2012 шарахь иза шозлугӀа хьалхатеттира литературин Нобелин совгӀатан лехамна «Аврора» роман бахьнехь.

Хаьржина произведениш
||  ||

||








||  ||
||
||
||
Канта Ибрагимов «Академик Петр Захаров», 2013, г. Грозный, издательство ООО «Полиграфсервис и Т», 280 стр.

СовгӀаташ
Литературин а, исбаьхьаллан а Российн Федерацин пачхьалкхан совгӀат (2003) — «ДӀабахна тӀемаш» книган;
Халкъашна йуккъера литературин совгӀат «Российн кӀайн гӀаргӀулеш» (2013) — «ДӀабахна тӀемаш» книган;
Антон Дельвиг цӀарах йолу Йерригроссийн совгӀат «За верность слову и Отечеству» (20130 — «Академик Петр Захаров» книган;
Расул Гамзатов цӀарах долу литературин совгӀат (2013) — «Историн хьехархо» книган;
Юрий Андреевич Жданов цӀарах йолу VII халкъашна йуккъера кавказоведенин а, къилбаседера Российн регионоведенин а конкурсан I даржан диплом (2013) — «Академик Петр Захаров» книган.
Ибрагимов, Канта Хамзатович